
ROMÂNIA

JUDEŢUL VRANCEA


              CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea majorării capitalului social al  SC Transport Public SA Focşani 
               Consiliul Local al Municipiului Focşani, judeţul Vrancea, întrunit în şedinţă ordinară, 

- analizând proiectul de hotărâre iniţiat de Primarul Municipiului Focşani, prin care propune aprobarea majorării capitalului social al SC Transport Public SA Focşani, şi raportul comun întocmit de Direcţia economică şi Direcţia de resurse umane şi coordonare unităţi subordonate, înregistrat la nr. 78162/18.11.2016;
- văzând avizul favorabil al al Comisiei de buget şi administraţie publică;
- având în vedere adresa nr.852/14.11.2016 transmisă de S.C. Transport Public SA Focşani și înregistrată la nr. 76241/14.11.2016;

 -în conformitate cu prevederile art. 113 lit „f’ din Legea nr.31/1990 privind societăţile comerciale, republicată în 2004, cu modificările şi completările ulterioare;
 -în baza art. 36 alin. (1) si (2) lit. “a”, alin. (3) lit.”c” şi în temeiul art. 45 alin  (2) lit.”a” din Legea nr. 215/2001 privind administraţia publică locală, republicată în anul 2007, cu modificările şi completările ulterioare;
HOTĂRĂŞTE:

                Art.1  (1) Se aprobă majorarea capitalului social al S.C. Transport Public SA Focşani, de la 1.714.340 lei la 2.314.340 lei, prin emiterea a 60.000 acţiuni noi a câte 10,0 lei fiecare, în valoare totală de 600.000 lei.
                            (2) Se modifică art.1, alin (1), Capitolul III, din Actul Constitutiv al SC Transport Public SA Focşani care va avea următorul cuprins:

            „Art.1. Capitalul social subscris şi vărsat este de 2.314.340 lei, care se imparte într-un număr de 231.434 acţiuni, în valoare nominală de 10,00 lei fiecare şi aparţine în totalitate Consiliului Local al Municipiului Focşani, acesta având calitatea de acţionar unic”.

                                 Celelalte aliniate ale art.1 Capitolul III, din Actul Constitutiv al SC Transport Public SA Focşani, rămân nemodificate.
                Art.2 Se împuterniceşte domnul Diaconu Ion, director la S.C. Transport Public SA Focşani, cetăţean român, născut la data de 06.01.1965 în Sat Păncești Comuna Sascut, Judeţul Bacău, domiciliat în Sat Petrești Comuna Vânători, Județul Vrancea, posesor a CI, seria VN, nr.331696, eliberat de S.P.C.L.E.P. Focşani la data de 14.11.2008 să îndeplinească procedurile prevăzute de lege la Oficiul Registrului Comerţului Vrancea.

                Art.3 Prezenta hotărâre va fi comunicată de către Serviciul administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică, Direcţia de resurse umane şi coordonare unităţi subordonate şi SC Transport Public SA Focşani.

         PREŞEDINTE DE ŞEDINŢĂ,

                        Radu Nițu                                                 
                                                                                                        CONTRASEMNEAZĂ:
                                                                          SECRETARUL MUNICIPIULUI FOCŞANI 
                                                                                Eduard Marian Corhană
Municipiul Focşani, 24 noiembrie 2016

